— Напрыклад, у музеі ў Залессі была выстаўка Аляксандра Грышкевіча, я лічу яго выдатным мастаком сучаснасці, не толькі на ўзроўні Беларусі. Ён родам з Маладзечна, жыве ў Мінску. Я б пешкі пайшла ў Залессе са Смаргоні, калі б ведала пра імпрэзу, бо даўно хацела з ім пазнаёміцца, — дадае паэтка, эсэістка, мясцовая жыхарка Таня Скарынкіна, — Але, на жаль, ніякай аб’явы напярэдадні я не пабачыла, ды і фота з адкрыцця не парадавалі вялікай колькасцю гасцей.